Balvu iela (Rīga)

Balvu iela ir iela Rīgā, Latgales priekšpilsētā, Maskavas forštatē. Balvu iela sākas no Maskavas ielas un beidzas, savienojoties ar Krasta ielu. Iepriekš iela bija tikai līdz Kojusalas ielai, līdz ar Krasta ielas attīstību ielai tika izbūvēts turpinājums līdz Krasta ielai.

Vēsture 
1895. gadā pilsētas valde apstiprināja Kijevas ielas (, ) izveidi. Pirmo reizi iela tika minēta 1898/99. gada Rīgas adrešu grāmatā. Kopš 1936. gada ielai piešķirts tās tagadējais nosaukums. Otrā pasaules kara vācu okupācijas laikā iela saucās Bolwasche Straße. Līdz 1940. gadam ielas zemes gabaliem nebija oficiālas numerācijas. Pēc kara beigām ielas nepāra numuru pusē izbūvētas dzīvojamās ēkas, vairākas piecstāvu un viena divpadsmit stāvu ēka, kā arī vienstāva veikala ēka. Ielas pretējā pusē atrodas Latgales parks un Rīgas sērkociņu skaliņu un koku apstrādāšanas a/s fabrikas zemes gabals.

Ielu savienojumi 
Balvu iela ir savienota ar šādām ielām:
 Maskavas iela (T veida krustojums);
 Grēdu iela (T veida krustojums);
 Kojusalas iela (T veida krustojums);
 Krasta iela (T veida krustojums).

Objekti 
 Balvu ielā 11 atrodas Ģimenes atbalsta centrs "Cerību ligzda", Latgales priekšpilsētas "Rūpju bērns". Iepriekš šajā ēkā darbojās Baltijas dzelzceļa pārvaldes 40. bērnudārzs-mazbērnu novietne, vēlāk Latvijas dzelzceļa 8. bērnudārzs.

Skatīt arī 
 Latgales priekšpilsēta
 Maskavas forštate
 Balvu iela citās Latvijas pilsētās

Atsauces 

Ielas Maskavas forštatē
Latgales priekšpilsēta